Държавен вестник, бр. 16, 2018 г., стр. 138

СТР.  138	
Д Ъ Р Ж А В Е Н  В Е С Т Н И К 	
БРОЙ  16
Професионално облъчваните лица, които 
извършват работи по заваряване или рязане на 
метали, съдържащи или замърсени с радиоактив-
ни вещества, са длъжни да използват специални 
средства за индивидуална защита от искроус-
тойчиви и лесно дезактивиращи се материали.
8. При преминаването от помещения за 
работи с открити източници от по-висок клас 
към помещения за работи с по-нисък клас се 
контролира нивото на радиоактивно замърсяване 
на средствата за индивидуална защита. При пре-
минаване от полуобслужвани към обслужвани 
помещения в контролираната зона на обекти с 
открити източници за работи от I клас използ-
ваните допълнителни средства за индивидуална 
защита задължително се свалят. 
9. При излизане от помещения, където се 
работи с открити източници, след приключване 
на работата е задължително:
а) да се провери степента на радиоактивно 
замърсяване на работното облекло, отделни 
части от тялото на работещия и средствата за 
индивидуална защита;
б) да се снемат средствата за индивидуална 
защита и да се поставят на определените места;
в) да се предават за дезактивация средствата 
за индивидуална защита при наличие на радио-
активно замърсяване над допустимите граници;
г) да се измиват ръцете и тялото, а при необ-
ходимост да се дезактивират замърсените кожни 
повърхности с подходящи средства.
10. При работи от I и II клас с открити из-
точници замърсеното над допустимите граници 
работно облекло се подлага на дезактивация в 
специални перални. Основното работно спец­
облекло, включително бельото, се подменя 
периодично с ново и/или изпрано спецоблекло.
Допълнителните средства за индивидуална 
защита (пластикатови, гумени, с полимерно 
покритие) след всяко използване се подлагат на 
предварителна дезактивация в санитарен шлюз 
или на друго специално определено място. Когато 
след дезактивацията остатъчното радиоактивно 
замърсяване надвишава установените граници, 
допълнителните средства за индивидуална за-
щита се предават за дезактивация в специалната 
пералня на обекта с открити източници.
Средствата за индивидуална защита, които не 
могат да бъдат дезактивирани под допустимите 
граници, се третират като радиоактивен отпадък 
и се бракуват.
11. В обектите с открити източници се пред-
приемат мерки за предотвратяване на възмож-
ността за радиоактивно замърсяване на личното 
облекло и обувките. В случай че се установи 
такова замърсяване, личното облекло и/или 
обувките се дезактивират под контрола и със 
съдействието на отговорника по радиационна 
защита в съответния обект. Ако дезактивацията 
е невъзможна, личното облекло и/или обувките 
се третират като радиоактивен отпадък.
12. В помещенията за работа с открити из-
точници се забранява:
а) пребиваване на персонал и посетители без 
необходимите средства за индивидуална защита;
б) съхранение и употреба на хранителни про-
дукти, козметични и тоалетни принадлежности 
и препарати, лекарства, дъвки, тютюневи изде-
лия, домашни дрехи, книги и други несвързани 
с работата предмети и материали.
13. В обектите с открити източници, където 
е възможно радиоактивно замърсяване на пер-
сонала, се осигуряват и използват подходящи 
миещи средства и препарати за дезактивация 
на тялото, които да отстраняват радиоактивни 
замърсявания и да не предизвикват проникване 
на радионуклиди през кожата в организма.
В обектите, където се извършват работи от 
I клас с открити източници, се осигурява и 
поддържа авариен резерв от средства за инди-
видуална защита и индивидуални дозиметри, 
необходим за лицата, участващи при ликвиди-
рането и ограничаването на последствията от 
възникнали аварии, включително за външните 
екипи, привлечени за тази цел.
14. В ядрените съоръжения и обектите с 
открити източници се въвежда и прилага сани-
тарно-пропускателен режим, който е съобразен 
с естеството на извършваните работи и нивото 
и характера на възможните радиоактивни за-
мърсявания в контролираните зони. 
Санитарно-пропускателният режим включва 
обособяване и поддържане на санитарни про-
пускници и санитарни шлюзове и прилагане на 
система от вътрешни правила и процедури, като 
целта е да се осигури радиационна защита на 
професионално облъчваните лица, спазване на 
санитарните и хигиенните норми и неразпро-
странение на радиоактивни замърсявания извън 
помещенията на контролираната зона, опреде-
лени в проекта на дадено ядрено съоръжение 
или обект с открити източници.
15. В ядрено съоръжение и в обект, където се 
извършват работи с открити източници от I клас, 
се създава задължително санитарен пропускник, 
който се разполага в предвидена за целта сграда 
(или в отделна част на сградата), която е свър-
зана с основния производствен корпус (работни 
помещения и лаборатории) чрез закрит коридор 
(галерия). Санитарният пропускник включва:
а) баня с душове, гардероби за домашни дрехи 
(лично облекло);
б) гардероби за работно спецоблекло, поме-
щение за контрол на повърхностно радиоактивно 
замърсяване на тялото и на спецоблеклото;
в) помещения за съхранение и раздаване на 
средства за индивидуална защита;
г) складове за ново и изпрано (дезактивирано) 
работно спецоблекло;
д) санитарно-хигиенни помещения за мъже и 
жени, които са оборудвани с тоалетни, мивки с 
топла и студена вода, миещи препарати, средства 
за подсушаване на ръцете;
е) фонтанчета за питейна вода с педално или 
безконтактно управление.
Планировката на санитарен пропускник тряб-
ва да осигурява разделяне на човешкия поток при 
влизане и излизане на професионално облъчвани 
лица във/от контролираната зона (работните 
помещения), като не се допуска смесване на 
влизащите и излизащите лица.